**Bana**

Sł. E. Pryczkowski, muz. T. Fopke

Jaż z nordowi Kaszëb dôlë,

Òd miasta Héle,

Pòczątk banowi je sztreczi

Na rodné sztëczi.

Na Wies Wiôlgą czerënk bierze

Z òbùch strón mòrze,

Dwasta lëdzy jedze w banie

Wnet w Pùckù stanie.

Dali nëkô, że jaż szëmi

Kòl Rédë, Rëmi

W dwùch kaszëbsczich królów miesce

Mienią sã gòsce.

Réza przez żukòwsczé grodë

Piãkny ùrodë,

Wnetka kòl Wieżëcë sënie

Co dalek słënie.

Kłóniô sã Pirsneńskô głowa

Skąd méstra słowa

Remùs niósł z Trąbą wespòle

Z Bôłtu pò Wiele.

Tej w Remùsa bana Lëpnie

I w Brusach czëpnie,

Bë wnetka stanąc na wasze

Przë brómie Kaszëb.